stanford-oval/wikipedia huggingface dataset:
Vallihautasota

Vallihautasodan taistelukenttä. Uhud sijaitsee noin 10 km:n päässä Medinasta.
Vallihautasota (arab: غزوة الخندق‎, Ghazwat al-Khandaq) on islamin profeetta Muhammedin elämäkerrassa kerrottu piiritystaistelu maaliskuussa vuonna 627 (islamilaisen ajanlaskun mukaan shawwal-kuussa vuonna 5 AH). Quraiš-heimon varustama Mekan armeija hyökkäsi Medinaan, mutta valtausyritys torjuttiin rakentamalla kaupungin ympärille vallihauta, mistä myös koko taistelu sai nimensä.
Islamin oppikirja kertoo, että kyseessä oli viimeinen suuri taistelu Mekan quraiš-heimoa vastaan. Suuri mekkalainen sotajoukko oli lähestymässä Medinaa, jolloin medinalaiset kaivoivat turvakseen vallihaudan. Sen ylitse ratsain liikkuvien olisi vaikea päästä. Kaivutyön aikana tapahtui ihme, sillä Bashir ibn Sadin tytär toi kaivajille ateriaksi vasullisen taateleita. Niitä riitti loppujen lopuksi kaikille, sillä taatelit vain lisääntyivät jaettaessa. Mekan armeija pysähtyi vallihaudan eteen ja joutui palaamaan tyhjin toimin Mekkaan.
Vallihautasodasta kertoo ensimmäisen kerran Ibn Ishaq 760-luvulla. Hänen kertomuksensa on säilynyt Ibn Hishamin 800-luvulla ja al-Tabarin 900-luvulla välittäminä versioina.
Edeltävät tapahtumat

Vallihautasota oli ensimmäinen suuri taistelu mekkalaisia vastaan sen jälkeen, kun Muhammed oli hävinnyt kaksi vuotta aikaisemmin vuonna 625 käydyn Uhudin taistelun. Se tapahtui vain kymmenen kilometriä Medinan ulkopuolella. Välissä olleiden kahden vuoden aikana sattui muita yhteenottoja.
Edeltävät tapahtumat > Muslimit houkutellaan ansaan

Muslimien kärsimä tappio Uhudissa sai muut arabiheimot pitämään näitä heikkoina ja houkutteli heimoja saaliinjaolle. Kaksi heimoa pyysi lähettämään itselleen opettajia, koska muka olivat kiinnostuneet kääntymään islamiin. Heimot kuitenkin vangitsivat heille lähetetyt opettajat ja myivät nämä mekkalaisille. Mekkalaiset teloittivat haltuunsa saamat muslimit kostona Badrin ja Uhudin taisteluissa koetuista menetyksistä. Mekkalaisten vangiksi myydystä Khubaib ibn Adista kerrotaan, että ennen kuolemantuomion toteuttamista hän pyysi saada rukoilla. Khubaib teki vain kaksi rukoussarjaa. Hän sanoi halunneensa rukoilla pitempäänkin, muttei halunnut katsojien luulevan, että näin olisi yrittänyt pitkittää kuolemantuomion toimeenpanoa. Khubaibin jälkeen muslimien yleiseksi tavaksi tulikin tehdä vain kaksi rakaa ennen teloitusta. Khubaib ristiinnaulittiin, ja viimeisinä sanoinaan hän huusi: "Jumala, laske heidän lukumääränsä ja tapa heidät vuorollaan, äläkä anna yhdenkään livahtaa pakoon." Tarina Khubaibista rinnastuu Jeesuksen ristiinnaulitsemiseen, missä Jeesus päinvastoin pyysi anteeksiantoa teloittajilleen. Ibn Ishaq lisää, että ristiinnaulitsemista oli todistamassa Muawija ibn Abi Sufyan. Muawija perusti myöhemmin umaijadien dynastian, jonka kukistajia olivat Ibn Ishaqin toimeksiantajat eli abbasidit. Viittaus saattoi umaijadit huonoon valoon esittäessään heidät Jumalan lähettilään vihollisina. Toisessa vastaavassa tapauksessa Muhammed houkuteltiin lähettämään 40 muslimia sananjulistukseen toisen heimon luo. Kaikki kuitenkin tapettiin. Muhammed oli tapauksen johdosta neuvoton ja syytti muita siitä, että hänet oli houkuteltu lähettämään retkikunta ansaan.
Edeltävät tapahtumat > Juutalaisen nadir-heimon karkotus

Seuraavaksi Muhammed otti mukaansa myöhemmät kalifit Abu Bakrin, Umarin ja Alin ja lähti neuvottelemaan juutalaisen Nadir-heimon kanssa saadakseen nämä liittoon verikostoa varten. Juutalaiset kuitenkin yrittävät salamurhata Muhammedin pudottamalla kiven hänen päähänsä; vain Jumalan varoitus pelastaa Muhammedin. Tapaus merkitsi sodanjulistusta, joten Muhammed kokosi Medinaan palattuaan sotajoukon. Hän piiritti rabi-kuussa vuonna 625 (4 AH) Nadir-heimoa kuusi päivää. Juuri näiden päivien aikana Muhammed sai ilmoituksen, että viini on kielletty. Lannistaakseen vastustajat Muhammed antoi hakata nadirilaisten palmulehdot ja polttaa ne. Tämä vei asukkailta elinkeinon, sillä taatelipalmut antavat satoa vasta vuosien päästä. Sen takia teko oli hyvin poikkeuksellinen. Nadirilaiset katsoivat tämän jälkeen parhaaksi antautua. He saivat poistua omaisuus mukanaan. Osa lähti Khaibarin keitaalle, minkä Muhammed myöhemmin valloitti, osa lähti Syyriaan. Nadirilaisten pellot ja talot Muhammed jakoi varhaisimmille kannattajilleen. Ibn Hishamin mukaan Koraanin koko suura 59 kertoo Muhammedin sotaretkestä nadirilaisia vastaan.
Edeltävät tapahtumat > Pienempiä sotaretkiä

Nadir-heimon kukistamista ja karkottamista Medinan keitaalta seurasi joukko pienempi sotaretkiä. Dhat-ar-Riqain retkellä leiriydyttiin vihollisten läheisyyteen, jolloin Muhammed esitteli niin sanotun "pelon rukouksen". Sotilaat jaettiin kahteen ryhmään, missä toinen ryhmä oli vartiossa, kun toinen suoritti kaksi rukoussarjaa. Tämän jälkeen osat vaihdettiin. Tällä sotaretkellä Jumala pelasti Muhammedin hengen ja Muhammed teki ihmeen, joka paransi kamelin. Shaban-kuussa vuonna 4 AH (626 jaa.) Muhammed lähti joukkoineen Badriin, sillä Abu Sufyan oli kaksi vuotta aikaisemmin Uhudissa haastanut hänet uusintaotteluun Badrissa. Muhammed odotti turhaan kahdeksan päivää; Abu Sufyan oli lähtenyt matkaan, mutta palannut takaisin. Mekkalaiset nimesivät Abu Sufyanin joukon lihakeittoarmeijaksi. He sanoivat: "Tehän vain teitte huviretken lihakeittoa syömään". Erikoisin Muhammedin ryöstöretkistä oli lähtö Dumat al-Jandaliin ensimmäisenä rabi-kuuna (elokuussa vuonna 626). Ryöstöretkellä tavoiteltu keidas sijaitsi lähes 900 kilometriä pohjoiseen Medinasta. Muhammed ei kohdannut vastarintaa, mutta kääntyi takaisin ennen keidasta.
Vallihautasota

Vallihautasodan tapahtumat lähtivät liikkeelle juutalaisten aloitteesta. Nämä halusivat saada Jumalan lähettilään tuhotuksi. Juutalaisten Nadir- ja Wa'il-heimojen miehet menivät siksi Mekkaan ja ehdottivat quraishilaisille, että kaikki ryhtyisivät yhdessä sotaan Muhammedia vastaan. Juutalaiset vakuuttivat, että heidän uskonsa oli lähempänä Mekan pakanoita kuin Muhammedin uskoa. Tarina selittää Koraanin kohtaa 4:51: "Etkö ole katsellut niitä, jotka ovat saaneet osan Pyhästä kirjasta? He uskovat Dshibt- ja Taaguut-epäjumaliin ja sanovat monijumalaisista: »Nämä ovat paremmalla tiellä kuin uskovaiset."
Vallihautasota > Vallihaudan rakentaminen

Kun Jumalan lähettiläs kuuli liitosta, hän kaivatti vallihaudan Medinan ympärille. Hän työskenteli itse mukana innostaakseen muslimeita työhön. Jotkut teeskentelijät kuitenkin livahtivat tiehensä, ja heitä koskien annettiin Koraanin ilmoitus 24: 62–64. Vallihaudan rakentamisesta kerrotaan lukuisia tarinoita. Kahdessa tarinassa jaettavana ollut ruoka lisääntyi itsestään niin, että kaikki saivat syödäkseen. Eräässä tarinassa kolme salamaa sinkoaa, kun Jumalan lähettiläs iskee hakulla. Salamat ennustavat sitä, että Jumala valloittaa Muhammedille Jemenin, Syyrian ja idän maat. Kertomus ilmensi ajatusta, että muslimien menestys sodassa oli ennalta määrättyä ja osa Jumalan pelastussuunnitelmaa.
Vallihautasota > Taistelu

Kaivutyön kestäessä Medinan juutalaisten Quraiza-heimo siirtyi mekkalaisten puolelle Nadir-heimon juutalaisten houkuttelemana. Quraizan johtaja lupasi liittoutua Nadir-heimon kanssa, jos mekkalaiset joutuvat palaamaan kotiinsa tuhoamatta Muhammedia. Heimo ei kuitenkaan aloittanut sotatoimia Muhammedia vastaan. Tilanne oli silti vakava, sillä viholliset uhkasivat nyt edestä ja takaa. Vallihauta valmistui kuukauden työn tuloksena juuri ennen kuin quraishilaiset ghatafanilaisine liittolaisineen saapuivat. Kun nämä karauttivat vallihaudan äärelle, he sanoivat: "Kautta Jumalan, tämä on jotain, mitä arabit eivät ole ennen keksineet!" Ibn Ishaq panee keksinnön Muhammedin ansioksi, mutta Ibn Hishamin mukaan Salman Persialainen oli neuvonut sotajuonen Jumalan apostolille. Qurasihilaiset pysähtyivät vallihaudan äärelle hieman yli kahdeksikymmeneksi päiväksi, mutta taistelua ei syntynyt. Vain muutamia nuolia ammuttiin. Muhammed tarjosi tässä tilanteessa ghatafanilaisille kolmanneksen Medinan sadosta, jos nämä irtautuvat sodasta. Sopimus oli jo allekirjoitusta vaille valmis, mutta Muhammedin kumppanit neuvoivat profeettaa hylkäämään ajatuksen ilmaisten halunsa taistella.
Lopulta quraishilaiset löysivät vallihaudasta kapean kohdan ja hoputtivat ratsujaan hyppäämään siitä yli. Ratsut päätyivät suolle vallihaudan ja Sal'-vuoren väliin. Quraishilainen Amr ibn Abd-Wudd seisautti tällöin hevosensa ja kysyi: "Kuka astuu minua vastaan?" Haasteeseen vastasi läpimurtoa tukkimaan tullut Ali ibn Abi Talib, joka oli Amrin serkku. Ali antoi kaksi vaihtoehtoa: joko Amr kääntyy muslimiksi tai hän tappaa tämän. Amr ilmoitti, ettei halua surmata Alia, mutta tämä vastasi haluavansa tappaa Amrin. Amr suuttui, katkaisi hevosensa kinnerjänteet ja astui jalan Alia vastaan, mutta sai kaksintaistelussa surmansa.
Vallihautasota > Päätös

Piiritys päättyi, kun Muhammed onnistui kylvämään epäsopua quraishilaisten ja näiden liittolaisten ghatanafilaisten välille. Jumala lähetti myös jäätävän kylmän talvituulen koettelemaan piirittäjiä. Lopulta ensin quraishilaiset ja sitten ghatafanilaiset poistuivat koteihinsa. Vallihautasodassa sai marttyyreina surmansa kuusi muslimia. Monijumalaisista kuoli kolme. Amrin ohella kuoli Munabbih, joka sai osuman nuolesta ja kuoli Mekassa. Lisäksi al-Mughira putosi vallihautaan ja kivitettiin sinne. Vallihautasota oli käännekohta muslimien sotaonnelle. Siitä eteenpäin menestys seurasi toistaan.
Vallihautasodan historiallisuus

Vallihautasodan kirjallinen esikuva löytyy roomalaisen historioitsijan Prokopioksen (n. 500–562 jaa.) historiateoksesta, joka käsittelee Bysantin sotia persialaisia vastaan. Prokopios kertoo kirjassaan Daran taistelusta, joka tapahtui Mesopotamiassa vuonna 530. Dara oli roomalainen linnoitus, jonka Bysantin keisari Anastasios I rakennutti suojaksi sassanideja vastaan Mesopotamiassa. Kun persialaisjoukot tulivat linnoituksen edustalle, he huomasivat, että roomalaiset, päällikkönään Belisarius, olivat rakentaneet linnoitusta suojaavan kukkulan jatkeeksi kaivannon, joka esti ratsuväen käytön. Kaivannossa oli muutamia ylityspaikkoja, joita persialaisten oli vaikea havaita. Rooman armeijat esimerkiksi Sullan tai Caesarin johdolla olivat jo aikaisemmin käyttäneet kaivantoja asemiensa suojaamiseksi, mutta koko rintaman lävistävä kaivanto oli uutuus.
Yhtäläisyydet Medinan vallihautasodan ja Daran taistelun välillä eivät jää taistelukentän kuvaukseen vaan ulottuvat myös tapahtumiin. Aivan kuten quraishilaiset, myös persialaiset pysähtyivät ensin kaivannon eteen odottamaan ilman, että pitkään aikaan tapahtui mitään. Sen jälkeen vuoroon tulee kuvaus kaksintaistelusta. Nuori persialaissoturi astui esiin ja haastoi kenet tahansa roomalaisen kaksintaisteluun. Haasteen otti vastaan roomalainen Andreas, joka helposti voitti vastustajansa, aivan kuten Ali voitti serkkunsa Amrin. Lopulta sotilaallinen voitto lankesi saarron kohteena oleville, ja hyökkäävät persialaiset lyötiin.
Ibn Hishamin maininta, että Muhammedin sijaan ajatuksen kaivannon rakentamisesta esitti Salman Persialainen, voidaan tulkita epäsuoraksi viittaukseksi Prokopiokseen. Ibn Hisham ei missään kerro piirityslaitteista, kuten piiritystorneista tai katapulteista, joita kuitenkin jo antiikissa käytettiin kaupunkeja vallatessa. Tässä suhteessa hänen taistelukuvauksensa ovat kirjallisila. Heittokoneet ilmestyvät islamilaiseen historiankirjoitukseen 900-luvulla, kun al-Tabari kuvailee vuonna 692 tapahtuvaa Mekan valloitusta.
Bysanttilaisen Daran linnoituksen jäänteitä Mesopotamiassa. Daran taistelua on arveltu vallihautasodan kirjalliseksi esikuvaksi.
Villa Park

| Villa Park> Pride of the Midlands |
| --- | --- |

Rakennuksen tiedot
Sijainti:  Aston, Birmingham, Englanti
Koordinaatit:  52°30′32.77″N, 1°53′05.23″W
Avattu:  1897
Omistaja:  Aston Villa FC
Hoitaja:  Aston Villa FC
Kenttä:  Nurmi
Kustannukset:  67 miljoonaa puntaa
Aiemmat nimet:  Aston Lower Grounds
Käyttäjät
 Aston Villa FC 
Katsojakapasiteetti
 42 573 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Villa Park on jalkapallostadion Astonissa, Birminghamissa, Englannissa ja se on Aston Villa FC:n kotistadion. Vuonna 1897 avatun stadionin kapasiteetti on 42 573 katsojan suuruinen. Stadionilla on neljän tähden UEFA:n luokitus ja se on isännöinnyt 16 Englannin maajoukkueen maaottelua. Ensimmäinen niistä pelattiin jo vuonna 1899 ja viimeisin vuonna 2005. Villa Parkilla on pelattu maaotteluita kolmella vuosisadalla (1800-luku, 1900-luku ja 2000-luku).
Ennen Villa Parkille tuloaan Aston Villa on pelannut kotiotteluitaan Aston Parkissa (1874–1876) ja Perry Barryssa (1876–1897). Stadionilla on myös pitkät perinteet FA Cupin välierien pitopaikkana, yhteensä semifinaaleja "Pride of the Midlandsissa" on pelattu 55 kertaa. Stadionilla on neljä sivua, jotka tunnetaan nimillä Holte End, Trinity Road Stand, North Stand ja the Doug Ellis Stand.
Villa Parkilla pelattiin myös Cup-voittajien cupin finaali vuonna 1999. Ottelussa SS Lazio voitti Real Mallorcan numeroin 2–1. Stadionilla pelattiin myös kolme ottelua vuoden 1966 MM-kisoissa ja neljä ottelua vuoden 1996 EM-kisoissa.
Aiheesta muualla

Wikimedia Commonsissa on kuvia tai muita tiedostoja aiheesta .
Ilmakuva Villa Parkista
Informaatiota stadionista
The Stadium Guide - Villa Park
Englannin Valioliigan stadionit kaudella 2014–2015
Anfield
Boleyn Ground
Britannia Stadium
City of Manchester Stadium
Emirates Stadium
Goodison Park
KC Stadium
King Power Stadium
Liberty Stadium
Loftus Road
Old Trafford
St James’ Park
St Mary’s Stadium
Selhurst Park
Stadium of Light
Stamford Bridge
The Hawthorns
Turf Moor
Villa Park
White Hart Lane
Narodnaja volja

| Narodnaja volja> Наро́дная во́ля |
| --- | --- |
  
Perustettu:  1879
Lopetti:  1887
Ideologia:  narodnikkilaisuus, agraarisosialismi
Poliittinen kirjo:  äärivasemmisto
Jäsenmäärä:  2 193
Infobox OKNimi-testi OK: 
Narodnaja volja (ven. Наро́дная во́ля, ’Kansan tahto’) oli elokuussa 1879 perustettu venäläinen poliittinen terroristijärjestö, joka vaati Venäjän demokratisoimista. Se oli vaikutusvaltaisin venäläisestä talonpoikaissosialismista syntyneistä ryhmittymistä. Narodnaja volja piti Venäjän kansaa pohjimmiltaan sosialistisena ja näki kyläyhteisössä hallinnollisen ja taloudellisen esikuvan. Järjestön kannattajat katsoivat, että Venäjän kehittyminen porvarilliseen ja kapitalistiseen suuntaan täytyi estää, koska se viivyttäisi vallankumousta.
Ohjelmaan kuuluivat muun muassa demokraattisten instituutioiden toteuttaminen, perustuslakia säätävän kokouksen koolle kutsuminen, yleinen äänioikeus, pysyvä kansanedustuslaitos, sananvapaus, painovapaus, omantunnonvapaus sekä maan siirtäminen maaorjuudesta vapautetuille talonpojille.
Samana päivänä, kun Aleksanteri II allekirjoitti perustuslakiluonnosta, Vera Fignerin johtamaan Narodnaja voljaan kuuluva puolalainen aktivisti Ignacy Hryniewiecki heitti pommin Katariinan kanavan sillalla Aleksanteri II:n vaunuja kohti, ja keisari kuoli saamiinsa vammoihin Talvipalatsissa 13. maaliskuuta 1881. Narodnaja voljan terroristit olivat tehneet tätä ennen jo seitsemän epäonnistunutta murhayritystä keisaria vastaan.
Narodnaja voljan johdossa toimi toimeenpaneva komitea, jossa olivat jäseninä muun muassa Aleksandr Mihailov, Nikolai Morozov, Andrei Željabov, Aleksandr Kvjatkovski, Sofja Perovskaja, Vera Figner, Mihail Frolenko, Lev Tihomirov, Marija Ošanina, Anna Jakimova ja Gesja Gelfman. Liike levisi noin 50 kaupunkiin Venäjällä. Niissä muodostettiin paikallisia klubeja. Jäseniä liikkeeseen kuului noin 500, mutta sitä kannatti yhteensä noin 2 000 henkilöä. Järjestö julkaisi alkaen 1. lokakuuta 1879 aina lokakuuhun 1885 omaa lehteä, jonka nimi oli myös Narodnaja volja.
Aiheesta muualla

Kuvia tai muita tiedostoja aiheesta Narodnaja volja Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat  Tšekki
Kópavogur

| Kópavogur |
| --- | --- |

 vaakuna
 Kópavogurin sijainti Islannissa.
 Koordinaatit: 64°06′41″N, 21°54′17″W 
Valtio:  Islanti
Alue:  Höfuðborgarsvæðið
Vaalipiiri:  Suðvesturkjördæmi
Pinta-ala:  
 – Kokonaispinta-ala:  83,72 km²
Väkiluku (2023):  39 800
 – Väestötiheys:  341,14 as./km²
 
 www.kopavogur.is 
Infobox OKVirheellinen NIMI-arvo: 
Kópavogur (virallisesti Kópavogsbær) on Islannin toiseksi suurin kaupunki. Se sijaitsee Reykjavíkista etelään ja on osa Reykjavíkin suuraluetta. Nimi tarkoittaa "Kuuttilahtea".
Kópavogurin pinta-ala on 83,72 km² ja väkiluku noin 39 800 (2023).
Maantiede

Kópavogurin keskusta sijaitsee samannimisen puron laaksossa. Puro toimi pitkään kaupungin viemärinä. Laakson ja Elliðavatn-järven välillä on kukkuloita. Yhdellä kukkuloista sijaitsee Kópavogskirkja-kirkko, joka valmistui vuonna 1963.
Historia

Kópavogurin alueella on merkkejä asutuksesta 800-luvulta. Elliðavatn-järven rannalla on raunioita, jotka kiinnostavat arkeologeja. Vuonna 1662 Kópavogurissä allekirjoitettiin Kópavogurin asiakirjat, joilla Islannista tuli Tanskan alusmaa.
Ystävyyskaupungit

Kópavogurin ystävyyskaupungit ovat:
Ammassalik (Grönlanti, Tanska)
Klaksvík (Färsaaret, Tanska)
Maarianhamina (Ahvenanmaa, Suomi)
Norrköping (Ruotsi)
Odense (Tanska)
Tampere (Suomi)
Trondheim (Norja)
Wuhan (Kiina).
Aiheesta muualla

Viralliset sivut (islanniksi)
Kuvia tai muita tiedostoja aiheesta Kópavogur Wikimedia Commonsissa
Dario Cataldo

| Dario Cataldo |
| --- | --- |
 Dario Cataldo (Tour de l'Ain 2009)
Henkilötiedot
Syntynyt: 17. maaliskuuta 1985 (ikä 39)
Kansalaisuus:   Italia
Pyöräilijä
Pituus:  175 cm
Paino:  64 kg
Joukkue:  Lidl-Trek
Laji:  Maantiepyöräily
Rooli:  Ajaja
Ura
Ammattilaisjoukkue(et)
2007–2008 2009–2011 2012–2013 2014 2015–2019 2020−2021 2022–2024:  Liquigas Quick Step Omega Pharma-Quick Step Team Sky Astana Team Movistar Team Trek-Segafredo / Lidl-Trek
Suurimmat voitot
  Aika-ajon Italian-mestaruus 2012 Italian ympäriajo, etappi Espanjan ympäriajo, etappi Critérium du Dauphiné, mäkikirikilpailu 2018 G.P. Beghelli 2010 3. sija Rund um den Henninger Turmissa 2007 
 Tiedot päivitetty: 11. heinäkuuta 2023 
Dario Cataldo (s. 17. maaliskuuta 1985 Lanciano) on italialainen maantiepyöräilijä, joka kilpaili ammattilaisena vuosina 2007–2024. Ammattilaisuransa jälkeen hän on toiminut apulaisjoukkueenjohtajana XDS Astana Teamissa.
Cataldo voitti amatöörivuosinaan nuorten Italian ympäriajon, Baby Giron 2006. Hänen ammattilaisuransa suurimmat saavutukset ovat aika-ajon Italian-mestaruus 2012, saman vuoden Espanjan ympäriajon 16. etapin voitto sekä Italian ympäriajon 15. etapin voitto 2019. Hän voitti G.P. Beghelli -ajon 2010, oli kolmas Rund um den Henninger Turm -kilpailussa 2007 sekä voitti 2. ja 7. etapin Tour de l'Avenirissa samana vuonna. Settimana Internazionale di Coppi e Bartali -ajossa hän voitti 4. etapin 2014. Hän sijoittui 12:nneksi Italian ympäriajon kokonaiskilpailussa sekä 2011 että 2012. Italian ympäriajossa 2017 hän oli neljästoista. Hän sijoittui Italian ympäriajossa toiseksi 11. osuudella 2010 ja 14. osuudella 2014. Hän voitti Critérium du Dauphinén mäkikirikilpailun 2018
Altea

| Altea |
| --- | --- |

 lippu:  vaakuna
 Altea
 Koordinaatit: 38°36′0″N, 0°2′56″W 
Valtio:  Espanja
Itsehallintoalue:  Valencia
Maakunta:  Alicante
Comarca:  Marina Baja
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  34,4 km²
Korkeus:  61 m
Väkiluku (2015):  22 385
 
 http://www.altea.es/ 
Infobox OKVirheellinen NIMI-arvo: 
Altea  on kaupunki Espanjassa Valencian itsehallintoalueella Alicanten maakunnassa. Altean pinta-ala on 34,4 km². Vuonna 2015 sen väkiluku oli 22 385 asukasta. Altean pääelinkeino on matkailu.
Kuvia

Taustalla Església de la Mare de Déu del Consol d'Altea
Villa Gadea
Caserna de los Carabineros en Olla
Aiheesta muualla

Wikimedia Commonsissa on kuvia tai muita tiedostoja aiheesta .
Altean infosivut (englanniksi)
Quy Nhơn

| Quy Nhơn |
| --- | --- |
 Quy Nhơn
 Koordinaatit: 13°46′N, 109°14′E 
Valtio:  Vietnam
Provinssi:  Bình Định
Pinta-ala:  
 – Kokonaispinta-ala:  286 km²
Väkiluku (2022):  481 110
Infobox OKVirheellinen NIMI-arvo: 
Qui Nhon (vietn. Quy Nhơn) on Bình Địnhin provinssin pääkaupunki Vietnamin keskiosissa Etelä-Kiinan meren rannalla. Kaupungin pinta-ala on 284,28 neliökilometriä ja asukasluku vuoden 2009 tiedon mukaan noin 255 000, joista noin 234 000 kaupungissa itsessään.lähde?
Perinteisesti kaupungin pääelinkeinot ovat olleet maatalous ja kalastus, mutta viime vuosina erityisesti turismin ja palvelualojen merkitys kaupungissa on kasvanut.
Quy Nhơnin hiekkaranta
Aiheesta muualla

Quy Nhơn Bình Định -provinssin verkkosivuilla (englanniksi)
Kuvia tai muita tiedostoja aiheesta Quy Nhơn Wikimedia Commonsissa
Welcome to the Rileys

| Welcome to the Rileys |
| --- | --- |

Ohjaaja:  Jake Scott
Käsikirjoittaja:  Ken Hixon
Tuottaja:   Ridley Scott  Tony Scott  Scott Bloom  Giovanni Agnelli  Michael Costigan 
Säveltäjä:  Marc Streitenfeld
Leikkaaja:  Nicolas Gaster
Pääosat:   Kristen Stewart  James Gandolfini  Melissa Leo 
Valmistustiedot
Valmistusmaa:   Yhdysvallat
Tuotantoyhtiö:  Apparition
Levittäjä:  Samuel Goldwyn Films Netflix
Ensi-ilta:  29. lokakuuta 2010
Kesto:  110 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Welcome to the Rileys (tunnettu myös nimellä Meet the Rileys) on yhdysvaltalainen independent-tuotettu draamaelokuva. Elokuvan on ohjannut Jake Scott ja käsikirjoittanut Ken Hixon.
Kristen Stewart esittää elokuvassa Mallorya, joka on ongelmallinen teini-ikäinen ja ilotyttö. James Gandolfini ja Melissa Leo esittävät murheellista pariskuntaa, jotka kuuluvat Rileyn perheeseenselvennä.
Elokuva nähtiin ensimmäisen kerran vuoden 2010 Sundance-elokuvafestivaaleilla,, mutta elokuvan varsinainen ensi-ilta oli 29. lokakuuta 2010. Elokuvaa alettiin kuvata loppusyksystä 2008 New Orleanssissa.
Soundtrack

Elokuvan soundtrack julkaistiin digitaalisesti 26. lokakuuta 2010 ja virallisesti 2. marraskuuta 2010.
Welcome To The Rileys – Marc Streitenfeld
Rebirth – Marc Streitenfeld
I Am Here – Marc Streitenfeld
Walking In New Orleans – Marc Streitenfeld
Alive – Marc Streitenfeld
Trouble Sleeping – Marc Streitenfeld
Private Parts – Marc Streitenfeld
Headstone – Marc Streitenfeld
Time – Marc Streitenfeld
On The Road – Marc Streitenfeld
Nobody’s Little Girl – Marc Streitenfeld
End Title – Walking Reprise – Marc Streitenfeld
Going Up The Country – Kitty Daisy And Lewis
Go Down, Sunshine – Odetta
Teenager’s Prayer – Joe Simon
Le Disko – Shiny Toy Guns
U.R.A. Fever – The Kills
Jigglin – Ying Yang Twins
Näyttelijät

| 0 | 1 | 2 |
| --- | --- | --- |
|  James Gandolfini  | … |  Doug Riley   |
|  Melissa Leo  | … |  Lois Riley   |
|  Ally Sheedy  | … |  Harriet   |
|  Kristen Stewart  | … |  Mallory   |
|  Joe Chrest  | … |  Jerry   |
|  Eisa Davis  | … |  Vivian   |
|  Nichols, Lance E.  | … |  Ham Watkins   |
|  Tiffany Coty  | … |  Tara   |
|  Peggy Walton Walker  | … |  Brenda   |
|  Sharon Landry  | … |  Sharon   |
|  Kathy Lamkin  | … |  Charlene   |
|  Kerry Cahill  | … |  tarjoilija   |
|  Ken Hixon  | … |  Danny   |
|  Elliott Grey  | … |  Randy   |
|  David Jensen  | … |  Ed   |
|  DiLeo, Greg  | … |  Ernie   |
|  Jack Moore  | … |  Roger   |
|  Chris Kuttruff  | … |  Jay-Jay   |
Lähde:
Aiheesta muualla

Ebert, Roger: You can't rescue everyone RogerEbert.com.  23.11.2010. Viitattu 16.5.2021. (englanniksi)
Bradshaw, Peter: Welcome to the Rileys – review The Guardian.  17.11.2011. Viitattu 16.5.2021. (englanniksi)
Honeycutt, Kirk: Welcome to the Rileys — Film Review The Hollywood Reporter.  14.10.2010. Viitattu 16.5.2021. (englanniksi)